ઘણા લાંબા સમય બાદ આપની વચ્ચે આવવાનો મોકો મળ્યો છે. આપે જે સ્વાગત સન્માન કર્યું તે માટે ગુજરાત ભાજપ અને આપ સૌનો આભાર માનું છું. જોહેર જીવનમાં સ્વાગત રોજની પ્રક્રિયા છે. પરંતુ કેટલાક સ્વાગતો હ્યદયને સ્પર્શી જાય છે. આપણા દેશના લશ્કરના વડા હતા જનરલ કરિયપ્પા. એકવાર તેમના વતનમાં તેમના સ્વાગતો કાર્યક્રમ રખાયો હતો. તેમણે જણાવ્યું કે હું સેનાના વડા તરીકે દેશ વિદેશમાં ફરું છું. પરંતું જીવનમાં એટલું બધું મળ્યું પણ જ્યારે મારા વતનના લોકોએ મારું સ્વાગત સન્માન કર્યું તેનો મને અદકેરો આનંદ મળ્યો. એમ આજે મારે મન, જે ધરતીએ મને મોટો કર્યો, જે સાથીઓ સાથે દિવસ-રાત કામ કરવાની તક મળી એમના દ્વારા થયેલું સન્માન મારા હ્યદયને સ્પર્શી ગયું. આ પ્રેમ મારા માટે અમૂલ્ય મૂડી છે. આ સાથ સથવારો મને કામ કરવાની નવી શક્તિ અને પ્રેરણા આપે છે.